Bjelovarčanin jedva preživio: Imao čak 6,26 promila u krvi

Bjelovarca je policija dovela u bolnicu jer je bio mrtav pijan. Izvadili su mu krv, a rezultati su sve šokirali. Čovjek je u smrtnoj opasnosti iznad 4 promila alkohola

<p><b>Bjelovar je nedavno dobio svog rekordera u naginjanju iz boce.</b> Riječ je o <b>30-godišnjaku</b> kojem je izmjereno čak <b>6,26 promila alkohola u krvi.</b></p><p>Kako doznajemo, njega je privela policija na Odjel bjelovarske psihijatrije jer je bio vidno pijan. Nakon što je smješten, izvadili su mu krv i dali na analizu. Rezultati su šokirali brojne Bjelovarčane. Razgovarajući s uglednim bjelovarskim psihijatrom, koji je želio ostati anoniman, doznali smo da to <b>nije prvi slučaj</b> da bjelovarska Opća bolnica na triježnjenje prima pacijente koji imaju više od šest promila.</p><h3>I kod žena mjerili više od pet promila alkohola u krvi</h3><p>Nerijetko na psihijatriji borave i žene koje, prema riječima liječnika, obično imaju slabiju toleranciju na alkohol, ali i kod njih se zna naći koncentracija viša od pet promila u krvi.</p><p>-<b> Iznad šest promila je jako visoka alkoholiziranost zbog koje je čovjek životno ugrožen</b>, no i kod manjih koncentracija može nastupiti smrt. Ako je ovaj put preživio, to ne znači da će i idući put, jer je riječ o ekstremno visokoj količini alkohola - kazao je naš sugovornik. </p><p>Dodao je da takvi ljudi spadaju u medicinske raritete jer je<b> već kod četiri promila čovjek životno ugrožen</b>.</p><h3>Sve više ljudi pije alkohol, ali je manje onih koji se liječe od ovisnosti</h3><p>Posljednjih godina, kaže on, trend je porasta broja ljudi koji piju alkohol. No istodobno u zadnjih 30 godina prepolovio se broj onih koji se liječe od ovisnosti od alkohola. U konkretnom slučaju, riječ je o tipu ljudi koji redovito piju alkohol jer oni, za razliku od “početnika”, nemaju u mozgu stvorenu toleranciju prema alkoholu.</p><p>U slučajevima tako visoke koncentracije radi se o ljudima koji su u dobroj fizičkoj kondiciji i kojima alkohol još nije počeo razarati jetru i ostale organe.</p><h3>Promili</h3><p><b>Do 0,5 ‰ Lagana euforija.</b> Nema gubitka koordinacije.</p><p><b>0,5-1,0 ‰ Pripitost.</b> Javljaju se smetnje u ravnoteži, govoru, vidu, vremenu reakcije i sluhu. Smanjena je mogućnost procjene i kontrole.</p><p><b>1,0-2,0</b><b> ‰ Značajne smetnje. </b>Manjak fizičke kontrole i gubitak motorne koordinacije. Smanjuje se euforija i nastupa tjeskoba.</p><p><b>2,0-3,0 ‰ Opasnost od gušenja</b>. Ljudi trebaju pomoć kako bi ustali ili hodali. Postoji rizik od gušenja tijekom povraćanja i ozljeda od pada.</p><p><b>3,0-4,0 ‰ Moguća koma. </b>Može doći do nesvjestice i kome. Ovakvo stanje pijanstva jednako je onome pod kiruškom anestezijom.</p><p><b>4,0 ‰ Koma ili smrt. </b>Većina ljudi s prosječnom tolerancijom na alkohol bez liječničke pomoći ne može preživjeti ovo stanje.</p><h3>Rekorder Rogulj: Popio osam boca viskija i napravio pravi kaos kod kuće</h3><p><b>Mate Rogulj (33) </b>iz Podaca (druga fotografija) hrvatski je rekorder u koncentraciji izmjerenog alkohola. U rujnu 2003. izmjerili su mu čak <b>7,44 promila</b>. Popio je osam boca viskija.</p>